Projekts

**Grozījumi Ministru kabineta 2010.gada 30.marta noteikumos Nr.311 "Noteikumi par valsts vai pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību"**

Izdoti saskaņā ar likuma "Par valsts un pašvaldību kapitāla daļām un kapitālsabiedrībām"  
14.panta sesto daļu, 36.1 panta otro daļu, 61.panta pirmo un trešo daļu,  
94.panta pirmo daļu, 96.panta otro daļu, 98.21 panta otro daļu  
un pārejas noteikumu 45., 46. un 47.punktu

Izdarīt Ministru kabineta 2010.gada 30.marta noteikumos Nr.311 "Noteikumi par valsts vai pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību" (Latvijas Vēstnesis, 2010, 53.nr.; 2010, 71.nr.) šādus grozījumus:

1. Izteikt noteikumu 6. un 7. punktu šādā redakcijā:

„6. Kapitālsabiedrības valdes priekšsēdētājam nosaka mēnešalgu, piemērojot koeficientu saskaņā ar šo noteikumu pielikumu. Valdes priekšsēdētājam nosaka vienotu mēnešalgu par darbu valdē un amata pienākumu izpildi kapitālsabiedrībā, izņemot valdes priekšsēdētājam kapitālsabiedrībā, kas pārvalda kapitālsabiedrību koncernu, kura kopumu veido valsts kapitālsabiedrība un kapitālsabiedrības, kurās visas kapitāla daļas pieder valsts kapitālsabiedrībai, kapitālsabiedrībā, kuras iepriekšējā gada neto apgrozījums pārsniedz 100 miljonus latu, un kapitālsabiedrībā, kura darbojās atbilstoši Finanšu instrumentu tirgus likumam.

7. Kapitālsabiedrības valdes loceklim nosaka mēnešalgu līdz 90 procentiem no valdes priekšsēdētāja mēnešalgas. Valdes loceklim par darbu valdē un amata pienākumu izpildi kapitālsabiedrībā nosaka vienotu mēnešalgu, piemērojot noteikumu 6.punktā minētos izņēmumus.”

2. Papildināt ar 7.1 punktu šādā redakcijā:

7.1 Valdes priekšsēdētājam un valdes loceklim nepieciešama akcionāru sapulces vai dalībnieku sapulces piekrišana mēnešalgas saņemšanai par amata pienākumu izpildi kapitālsabiedrībā, kurā tas ieņem valdes priekšsēdētāja vai valdes locekļa amatu.

Ministru prezidents V.Dombrovskis

Satiksmes ministrs A.Ronis

Iesniedzējs: Satiksmes ministrs A.Ronis

Vīza: Valsts sekretārs A.Matīss

22.11.2012. 16:10

271

I.Strautmane

67028231, inguna.strautmane@sam.gov.lv